*Dövlət Radiotezliklər İdarəsinin*

*01 noyabr 2021-ci il tarixli 158 nömrəli*

*əmri ilə təsdiq edilmişdir*

**Radiorele xətti (RRX) üzrə Anketlərin (qrup halında) doldurulmasına dair**

**T Ə L İ M A T**

1. **Ümumi müddəalar**

Azərbaycan Respublikası Nazirlər Kabinetinin 2007-ci il 1 fevral tarixli 22 nömrəli qərarı ilə təsdiq edilmiş “Radiotezliklərin ayrılması, qeydiyyatı, istifadəsi və ödənişlərin təyin olunması Qaydaları”nın 2.24-cü bəndinə əsasən Dövlət Radiotezliklər İdarəsi (bundan sonra – DRİ) tərəfindən istifadəçiyə yaradılacaq şəbəkənin təyinatına uyğun verilmiş anketlər doldurularaq geri qaytarılır, 2.25-ci bəndinə görə isə təqdim olunmuş anket materiallarına əsasən hər bir radiorabitə vasitəsi üçün ödəniş aparıldıqdan sonra, həmin radiorabitə vasitələri DRİ-də qeydiyyata alınır və onların istifadəsinə icazə vərəqələri verilir.

Radiorabitə vasitəsi üzrə anket formaları DRİ-nin rəsmi saytından (https://dri.az/page/6 ünvanı) yüklənilir.

Anket forması doldurularkən bu Təlimatın tələbləri gözlənilməlidir. Anket doldurulduqdan və təsdiq edildikdən sonra DRİ-yə kağız daşıyıcıda və ya elektron formada (scan şəkildə dri.az saytı üzərindən) təqdim təqdim olunur.

Eyni zamanda e-gov.az saytı üzərindən (Radiorabitə vasitələrinin qeydiyyatı üçün müraciətin və sənədlərin qəbulu bölməsi) anket sənədləri təqdim edilə bilər. İnzibati reqlamentə uyğun olaraq sorğu və ona əlavə edilən sənədlər DRİ-də araşdırılır, aradan qaldırılması mümkün olan və imtina üçün əsas olmayan çatışmazlıqlar aşkar edildikdə bu barədə ərizəçiyə 5 gündən gec olmayaraq yazılı məlumat verilir. Onlar aradan qaldırıldıqdan və təkrar sorğu ilə müraciət edildikdən sonra onlara 15 gün müddətində baxılır və müvafiq qərar qəbul edilir.

1. **Anket formasında istifadə edilən əsas anlayışlar**

**RRX –** iki stasionar radiorabitə qurğuları arasında radiosiqnalların ötürülməsi üçün istifadə olunan avadanlıqlar hesab edilir.

**Modulyasiya –** daşıyıcı siqnalın ötürülməsi üçün onun yüksək tezlikli siqnalla birləşdirməsi.

**Şüalanma tipi – modulyasiya növünü, şüalanma növünü və** ötürülən digər məlumatları xarakterizə edən xüsusi göstərici

1. **Amket formasının doldurulmasına dair izahlar**

1-ci sətrdə **(“Məxsus olduğu hüquqi və fiziki şəxsin adı”**) dövlət qeydiyyatından keçmiş hüquqi şəxsin və ya VÖEN sahibi olan fiziki şəxsin qeydiyyata alındığı tam adı yazılır.

2-ci sütun **(“Tipi, markası”**) RRX-nın modeli və markası qeyd edilir.

3-cü sütun **(“Quraşdırma məntəqəsi”)** avadanlığın (Site A) faktiki quraşdırıldığı ünvan, inzibati ərazi vahidi qeyd olunur.

4-cü sütun **(“Quraşdırma məntəqəsi”)** avadanlığın (Site B) faktiki quraşdırıldığı ünvan, inzibati ərazi vahidi qeyd edilir.

5-8-ci sütunlar **(“Coğrafi koordinatlar”)** avadanlıqların (aidiyyatı üzrə sayt A və sayt B) faktiki quraşdırıldığı ünvanın (yerin) coğrafi koordinatları( E və N) qeyd edilir.

9-cusütun **(“İstismara verilmə tarixi”)** radiorabitə şəbəkəsində RRX-nın istismara verilmə tarixi qeyd olunur.

10-cu sütun **(Təyinatı)** ötürülən məlumatların növü (səs, data, yayım siqnalları) qeyd olunur.

11-12-ci sütular **(“Tezliyi (MHs)”)** RRX-nın kökləndiyi ötürmə və qəbul radiotezlik(lər) qeyd edilir.

13-cü sürun **(“Tezlik kanalının eni (MHs)”)** ayrılmış tezlik kanalları üzrə istifadə olunacaq tezlik zolağının eni qeyd edilir.

14-cü sətrdə **(“Kanalın tutumu”)** məlumatların ötürmə qabiliyyəti (kbit/s) qeyd olunur.

15-ci sütun **(“Modulyasiyanın növü”)** daşıyıcı siqnalın ötürülməsi üçün onun yüksək tezlikli siqnala birləşdirməsi üsulu qeyd olunur (QPSK, QAM və s.).

16-cı sütun **(“Şüalanma tipi”)** - ötürülən şüanın tipi (G7D, G7W, G9W, D7W və s) qeyd olunur.

17-ci sütun **(“Antenanın tipi, növü”)** RRX-ya qoşulmuş antenanın tipi və növü qeyd olunur.

18-ci sürun **(“Antenanın polyarizasiyası”)** ötürülən siqnalın vertikal (V) və ya horizontal (H) müstəvidə yayımlanması qeyd olunur.

19-cu sütun **(“Antenanın yer səthindən hündürlüyü”)** hər bir avadanlığa (site A / site B) qoşulan antenanın yer səthindən asılma hündürlüyü qeyd olunur.

20-ci sürun **(“Antennanın maksimum şüalanma azimutu”)** - hər bir avadanlığın (site A/siteB) ötürülən siqnalın istiqaməti (dərəcə) qeyd olunur.

21-ci sürun **(“Antenanın güclənmə əmsalı”)** ötürülən siqnalınantena tərəfindən güclənmə göstəricisi (dB) qeyd olunur.

22-ci sütun **(“Antenanın istiqamətləndirmə diaqramının eni”) maxsimum yayım** istiqamətində asılı olaraq anten diaqramının eni qeyd edilir.